CELEX: 62011TN0515
Language: el
Date: 2011-09-27 00:00:00
Title: Υπόθεση T-515/11: Προσφυγή της 27ης Σεπτεμβρίου 2011 — Delphi Technologies κατά ΓΕΕΑ (INNOVATION FOR THE REAL WORLD)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/22
            
         Προσφυγή της 27ης Σεπτεμβρίου 2011 — Delphi Technologies κατά ΓΕΕΑ (INNOVATION FOR THE REAL WORLD)
   (Υπόθεση T-515/11)
   2011/C 355/40
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Delphi Technologies, Inc. (Wilmington, Ηνωμένες Πολιτείες Αμερικής) (εκπρόσωποι: C. Albrecht και J. Heumann, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Ιουνίου 2011, στην υπόθεση R 1967/2010-2·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Το λεκτικό σήμα «INNOVATION FOR THE REAL WORLD», για προϊόντα των κλάσεων 7, 9, 10 και 12 — Αίτηση καταχωρίσεως κοινοτικού σήματος υπ’ αριθ. 7072705
   
      Απόφαση του εξεταστή: Απόρριψη της αιτήσεως στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 7, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών: i) παρερμήνευσε τη βαρύτητα των λόγων και αποδεικτικών στοιχείων που προβλέπονται από το άρθρο 7, παράγραφος 1, στοιχείο β'· ii) εφάρμοσε εσφαλμένα τη συναφή νομολογία του ΔΕΚ αναφορικά με την εκτίμηση του διακριτικού χαρακτήρα των συνθημάτων και την ενδεχόμενη έννοια του σήματος του οποίου ζητείται η καταχώριση· και iii) δεν έλαβε υπόψη την ουσιαστική χρήση και τη φήμη του σήματος, στοιχεία σημαντικά για την αντίληψη που σχηματίζει για το σύνθημα ο ενδιαφερόμενος καταναλωτής. Παράβαση του άρθρου 7, παράγραφος 1, στοιχείο β', του κανονισμού 207/2009 του Συμβουλίου και παραβίαση των γενικών αρχών της διοικητικής διαδικασίας, καθόσον το τμήμα προσφυγών δεν έλαβε υπόψη το γεγονός ότι πανομοιότυπα ή ομοειδή συνθήματα τα οποία περιείχαν τη λέξη «INNOVATION» είχαν ήδη καταχωριστεί στην ΕΕ και ειδικότερα από το ΓΕΕΑ.